Déryné, avagy a szenvedélyes magyarok

A film kitűnően tiszteleg a Nemzeti Színház megalakulása előtt, és remekül megmutatja az akkori magyarok nehézségeit a német elnyomással szemben. Ez megmutatkozik kisebb megszólalásokban és cselekedetekben is.

Az egész alkotáson át érezhető a magyarok nemzeti öntudata és elhivatottsága, a nemzeti értékek megőrzésére, még áldozatok árán is. A színház adottságai nem mindig voltak megfelelőek a színészek számára, mégis szívesen játszottak az őket támogató és éltető tömegnek. A film témája magával ragadó, és a mai korosztály számára is motiváló, ahogy a színészek kiállnak a szenvedélyük mellett, még ha az szegénységgel is jár. Manapság teljesen természetes, hogy a filmek színesek, de egy fekete-fehér jobban megmozgatja a fantáziát. A kor eszközei is más minőséget nyújtottak egy mozgókép elkészítéséhez, ezért akár úgy is tűnhet, mintha a szereplők kiabálnának, de abban az időben ez megszokott volt. Csodálatos dalokat vonultat fel a mű, bár ezek az idősebb generációk körében népszerűek.

A címszereplőt az akkor már híres művésznő, Tolnay Klári játszotta, akinek nem csak karaktere tündökölt a színpadon. Korának népszerű színésznője sokakat inspirált filmjeivel, egy igazi színészóriás volt. Szinkronizált és színpadon is egyaránt szerepelt. Alakításaiért rengeteg díjat nyert, többek között Kossuth- és Déryné-díjat, valamint Nógrád megye díszpolgárának választották 1998-ban. Mellette olyan híres színészek is feltűnnek, mint Rajnay Gábor vagy Turay Ida, kiről színházat is neveztek el.